14/12/2009 | Administración LocalMunicipal
A Laracha
Notificación limpieza fincas Ovidio Vázquez Ramilo

Notificación segundo o artigo 59.5 da Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común Sendo descoñecido o domicilio do interesado no expediente de limpeza de fincas para a prevención de incendios forestais, segundo dispón o artigo 59.5 da Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común, procédese a súa práctica mediante o anuncio no Boletín Oficial da Provincia e no taboleiro de Edictos do Concello, o que se fai público para coñecemento dos interesados a quen debe servir de notificación: “RESOLUCIÓN DA ALCALDÍA.- A instancia do Servizo de Prevención e Defensa contra Incendios Forestais, compróbase que a propiedade de D. Ovidio Vázquez Ramilo, parcela 30 do polígono 501 do Catastro de Rústica, solo rústico, no lugar de Tabeira-Golmar, atópase en mal estado de limpeza e conservación, con abundante maleza, existindo unha plantación de eucaliptos a pouca distancia dos lindeiros e/ou vivendas existentes. Sendo un deber legal a conservación dos terreos polos propietarios nas condicións sinaladas no artigo 9 da Lei 9/2002, de 30 de decembro, de Ordenación Urbanística e Protección do Medio Rural de Galicia, de conformidade co establecido no artigo 199 do mesmo texto legal. Vistos os artigos 3.3, 7, 20 a 23.1 e a Disposición Transitoria Terceira e Cuarta da Lei 3/2007, de 9 de abril, de prevención e defensa contra os incendios forestais de Galicia (LPDCIF) e o Decreto 105/2006, do 22 de xuño, polo que se regulan medidas relativas á prevención de incendios forestais, á protección de asentamentos no medio rural e á regulación de aproveitamentos e repoboacións forestais. Visto o artigo 4 da Ordenanza Municipal Reguladora de Plantacións Forestais, Depósito, Carga e Transporte de Madeira de Tala, aprobada polo Pleno da Corporación en sesión de data 13 de maio de 2004 e publicada no B. O. P. nº 166 de 21 de xullo de 2.004, no que se establece que “as novas plantacións do xénero de eucalipto únicamente serán autorizadas nos ámbitos de solo rústico de protección forestal ou de monte”. Sendo descoñecido o domicilio do propietario que figura no expediente, en uso das facultades que me confire a lexislación sinalada e o art.21.1 n) da Lei 7/1985, de 2 de abril, reguladora das bases do réxime local, a Lei 9/2002, de 30 de decembro, de Ordenación Urbanística e Protección do Medio Rural de Galicia e a Lei 3/2007, de 9 de abril, de prevención e defensa contra os incendios forestais de Galicia, RESOLVO: PRIMEIRO.- Requirir ó propietario Ignacio Alejandro Casasin Millon, segundo o previsto no artigo 22.1 da Lei 3/2007, de 9 de abril, na súa condición de propietario da parcela 30 do polígono 501 de Catastro de Rústica, solo rústico, no lugar de Tabeira-Golmar, para que no prazo de quince días naturais proceda a xestionar a biomasa vexetal, advertíndolle de que no caso de incumprimento e, de acordo co artigo 22.2 da Lei 3/2007, de 9 de abril, o Concello procederá á execución forzosa mediante a execución subsidiaria da mesma a costa do obrigado, todo elo sen prexuízo da apertura, no seu caso, do oportuno expediente sancionador: SEGUNDO.- Advertir ao interesado para que, no prazo anteriormente mencionado, proceda tamén á adecuar a plantación existente ao sinalado na disposición transitoria cuarta e no artigo 21 da Lei 3/2007, de 9 de abril, advertíndolle de que no caso de incumprimento e, de acordo co artigo 23.5 da Lei 3/2007, de 9 de abril, o Concello procederá á execución forzosa mediante a execución subsidiaria da mesma a costa do obrigado, todo elo sen prexuízo da apertura, no seu caso, do oportuno expediente sancionador. Así mesmo infórmase de que as novas plantacións do xénero de eucalipto unicamente serán autorizadas nos ámbitos de solo rústico de protección forestal ou de monte, segundo o artigo 4.1 da Ordenanza Municipal Reguladora de Plantacións Forestais, Depósito, Carga e Transporte de Madeira de Tala. TERCEIRO.- Publicar a presente Resolución no Boletín Oficial da Provincia da Coruña e no Taboleiro de Anuncios do Concello en tanto se ignora o lugar de notificación, segundo dispón o artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, comunicándolle que contra esta Resolución poderá interpoñer recurso contencioso-administrativo ante o xulgado do Contencioso Administrativo, no prazo de dous meses, contados a partir do día seguinte ao da publicación desta notificación (artigos 8 e 46 da Lei 29/1998, do 13 de xullo reguladora da xurisdicción contencioso-administrativa) ou interpoñer con carácter previo á interposición do recurso contencioso administrativo, con carácter potestativo, recurso de reposición ante o propio órgano que dictou o acordo, no prazo dun mes, en cuxo caso, o prazo para a presentación do recurso contencioso-administrativo empezará a contarse desde a notificación da resolución desestimatoria, se fora expresa, ou despois da súa desestimación tácita, que se producirá si, no prazo dun mes, non se resolve o recurso de reposición interposto, sen prexuízo da posibilidade de interpoñer calquera outro recurso que estime pertinente. A Laracha, 3 de decembro de 2009. O ALCALDE. Cristina Isabel Lacort Vildarraz" A Laracha, 3 de decembro de 2009 O alcalde José Manuel López Varela